OzLabs/hebrew-wiki-articles huggingface dataset:
לואי, הדופן הגדול

לואי, הדופן הגדול (בצרפתית: Louis de France; 1 בנובמבר 1661 - 11 באפריל 1711) היה דופן צרפת בין השנים 1661 ל-1711.

==ביוגרפיה==
לואי נולד בטירת פונטנבלו ב-1 בנובמבר 1661 ללואי הארבעה עשר, מלך צרפת ולמלכה מריה תרסה, אחותו-למחצה של קרלוס השני, מלך ספרד. עם לידתו מונה לואי לדופן צרפת, וב-24 במרץ 1662 הוטבל בכנסיית שאטו דה סן ז'רמן-אן-לייה. לואי היה בן נאמן וכנוע, וחונך בצורה מעולה, אולם לא גילה שום עניין בפוליטיקה. בשנת 1685 התרעם לואי על האדיקט של פונטנבלו, שביטל את האדיקט של נאנט - כתב הזכויות של ההוגנוטים.

בשנת 1688 מונה לואי למפקד הכוחות באזור הריין, ופיקד עליהם בהצלחה במלחמת תשע השנים. בשנת 1691 מונה לואי כחבר במועצה המלכותית, אולם הוא השתתף רק פעמיים בישיבותיה.

בשנת 1700 מת קרלוס השני, מלך ספרד ללא יורשים, ולואי היה היורש הישיר והלגיטימי ביותר, שכן אמו הייתה אחותו הבכירה של קרלוס השני. אולם, מכיוון שהיה גם יורש העצר הצרפתי, היוותה בחירתו אופציה בעייתית: אילו היה יורש הן את צרפת והן את ספרד, הייתה לו ממלכה עצומה שהייתה מאיימת על מאזן הכוחות באירופה. יתר על כן, גם אן וגם מריה תרסה ויתרו על זכויותיהן לירושה הספרדית עם נישואיהן. באוקטובר 1700 הסכים קרלוס השני להוריש את האימפריה כולה לבנו השני של לואי, פיליפ, דוכס אנז'ו. עם זאת, נקט קרלוס בצעדים כדי למנוע איחוד צרפתי-ספרדי; אילו דוכס אנז'ו היה יורש את כס מלך צרפת, הייתה ספרד עוברת לאחיו הצעיר, שארל, דוכס ברי. אולם קרל, ארכידוכס אוסטריה טען אף הוא לזכותו לכתר, ובעקבות כך פרצה מלחמת הירושה הספרדית.

ב-11 באפריל 1711 מת לואי מאבעבועות שחורות, ובנו לואי, דוכס בורגונדיה מונה לדופן צרפת. אולם הוא מת כעבור שנה, ונכדו לואי החמישה עשר, מלך צרפת הוא שירש לבסוף את השלטון לאחר מותו של לואי הארבעה עשר, מלך צרפת בשנת 1715.

==משפחתו==
בשנת 1680 התחתן לואי עם מריה אנה ויקטוריה, דוכסית בוואריה, בתם של פרדיננד מריה, הנסיך הבוחר מבוואריה ואנריקטה אדליידה, נסיכת סבויה, ממנה היו לו שלושה ילדים:
* לואי, דוכס בורגונדיה (1682–1712).
* פליפה החמישי, מלך ספרד (1683–1746).
* שארל, דוכס ברי (1686–1714).

בשנת 1695 התחתן לואי בחשאי עם מארי אמילי דה ז'ולי דה שואן, ממנה היה לו בן אחד, שמת בגיל שנתיים.

==אילן יוחסין==

==קישורים חיצוניים==

* 
* 

קטגוריה:בית בורבון
קטגוריה:יורשי עצר שלא זכו למלוך
קטגוריה:ילדי לואי הארבעה עשר, מלך צרפת
קטגוריה:ילידי 1661
קטגוריה:נפטרים ב-1711
2036

__TOC__
== אירועים צפויים ==
* אם אפופיס יעבור ב־13 באפריל 2029 דרך אזור בחלל המכונה "חור המנעול", כלומר הוא יעבור במרחק שכיום מוערך בתור 30,399 ק"מ מפני כדור הארץ, בסטייה של 800 מטרים לכל היותר, הוא יילכד בכוח הכבידה של כדור הארץ, וייכנס איתו לתהודה מסלולית, שתגרום להתנגשות כמעט ודאית ב-13 באפריל 2036, אחרי שש הקפות של אפופיס סביב השמש ושבע הקפות של כדור הארץ סביבה. תצפיות של מרכז גולדסטון לתקשורת חלל עמוק, בשילוב מידע ממצפה הכוכבים מגדלנה בניו מקסיקו שבארצות הברית ומערכת Pan-STARRS בהוואי, הורידו את הערכת הסיכוי להתנגשות ב-2036 ל-1:10,989,000.

==לוח שנה==








==ראו גם==

==קישורים חיצוניים==
הפועל בני נצרת

הפועל בני נצרת (בערבית: شباب الناصرة) הייתה קבוצת כדורגל, ששיחקה בשיאה בליגה א', כאשר זו הייתה הליגה השנייה בישראל בשנות השישים ושנות השבעים. הקבוצה התפרקה בסיום עונת הכדורגל 2014/2015.

== היסטוריה ==
טרם הקמת המדינה שיחקה בעיר יפו קבוצה ששמה "שבאב אל-עראב" (הנוער הערבי) שמגרשה הביתי היה אצטדיון באסה, ששימש גם את הקבוצה של המשטרה הבריטית שנהפך לימים לאצטדיון בלומפילד. במלחמת העצמאות חדלה קבוצת "שבאב אל-עראב" מלפעול ושחקניה ברחו לצפון הארץ והשתקעו באזור נצרת. אלו היוו את השלד לקבוצה שעליו תוקם לימים בני נצרת.

קבוצת "הפועל בני נצרת" נוסדה בשנת 1959 ושיחקה תחילה בליגה ג' שהייתה אז הליגה הרביעית בחשיבותה בישראל. היא העפילה לליגה ב' בשנת 1963 וכעבור שנה העפילה בני נצרת לליגה א' אז הליגה השנייה בחשיבותה, והשלימה עלייה של שתי ליגות בשנתיים.

בני נצרת הפכה לקבוצה השנייה במגזר הערבי, שהעפילה לליגת המשנה בישראל, והראשונה מאז קבוצת "אחווה נוצרית חיפה", ששיחקה בליגה השנייה מהקמת המדינה ועד אמצע שנות החמישים.

בני נצרת שיחקה בליגה השנייה בין השנים 1965–1976, ומיקום השיא שלה היה המקום העשירי בעונת 1969/1970 והמקום התשיעי בעונת 1970/1971. באותה תקופה הייתה הפועל בני נצרת הקבוצה הבכירה של העיר נצרת, ומכבי אחי נצרת הייתה הקבוצה הקטנה יותר.

בסיום עונת 1975/1976 ירדה הקבוצה ליגה מליגה א' צפון. בסיום אותה עונה הוקמה הליגה הארצית, אליה העפילו הקבוצות שסיימו במקומות 2-5 בליגה א' דרום וצפון. בני נצרת סיימה במקום ה-10 בליגה א' שהפכה לליגה השלישית בסיום אותה עונה, ולמעשה נשרה לליגה השלישית בישראל.

בהמשך בסיום עונת 1977/1978 נשרה בני נצרת לליגה ב' (הליגה הרביעית), אך חזרה לליגה א' כעבור עונה אחת, ושיחקה במסגרתה עוד 6 עונות ברציפות, כאשר בסיום עונת 1984/1985 נשרה שוב לליגה ב'.

בהמשך הקבוצה חזרה לליגה א' בסיום עונת 1986/1987 אחרי ניצחון במשחק הכרעה על מכבי עכו, וזאת לאחר ששתי הקבוצות סיימו את טבלת ליגה ב' עם אותו מספר נקודות - מה שהצריך משחק מכריע נוסף במגרש נייטרלי.

בסיום עונת 1989/1990 נשרה הפועל בני נצרת שוב לליגה ב' אחרי תיקו 2-2 במחזור הסיום מול הפועל עכו. באותה העונה הקבוצה הייתה תלויה רק בעצמה, וניצחון היה משאיר את הקבוצה בליגה א', אך היא סיימה בתיקו בלבד.

הקבוצה הייתה קרובה לחזור לליגה א' בסיום עונת 1995/1996, אך נוצחה במשחק הכרעה על ההעפלה לליגה א' בידי הפועל כרמיאל, לאחר שהשתיים סיימו עם מספר נקודות זהה. היא המשיכה לשחק בליגה ב' עד עונת 2003/2004 בסיומה נשרה חזרה לליגה ג'.

בסיום עונת 2014/2015 התפרקה הקבוצה לאחר עונת שפל, בה היא סיימה עם נקודה אחת בלבד (אחרי הפחתת 3 נקודות ליגה) וניצחון ליגה אחד בלבד.

==שחקני עבר במועדון==
*עזמי נסאר
*גיל סאבו
*אליקו לוי
*סעיד קזמוז
*אבי גץ
*אריק שמואלי
*קלוד דהאן
*עמי אזולאי
*אליאס פראג'
*יוסי ציצושוולי
==תארים==
===ליגות===
{| class="wikitable plainrowheaders"
!scope=col|תארים
!scope=col|מס'
!scope=col|שנים
|-
!scope=row|ליגה ב'
|3
|1961/1962, 1978/1979, 1986/1987
|}

== קישורים חיצוניים ==
* [http://football.org.il/Leagues/Pages/LeagueDetails.aspx?SEASON_ID=15&LEAGUE_ID=83 עמוד הקבוצה] באתר ההתאחדות לכדורגל בישראל

==הערות שוליים==

קטגוריה:קבוצות כדורגל ישראליות שהתפרקו
קטגוריה:קבוצות כדורגל שהוקמו ב-1959
קטגוריה:נצרת: ספורט
קטגוריה:קבוצות כדורגל ערביות ישראליות
שארל פרדינן, דוכס ברי

שארל פרדינן, דוכס ברי (בצרפתית: Charles Ferdinand, duc d’Berry; 24 בינואר 1778 – 14 בפברואר 1820), היה בנו השני של שארל העשירי, מלך צרפת, ואביו של אנרי החמישי, מלך צרפת.

==ביוגרפיה==
שארל פרדינן נולד בוורסאי ב-24 בינואר 1778, כבנו השני של שארל פיליפ, אחיו הצעיר של מלך צרפת לואי השישה עשר. אמו הייתה מריה תרזה, נסיכת סבויה, בתם של ויטוריו אמדאו השלישי, מלך סרדיניה ומריה אנטוניה פרננדה, נסיכת ספרד ומלכת סרדיניה, ובתם של פליפה החמישי, מלך ספרד ואליזבטה פארנזה, המלכה הרעיה של ספרד.

בשנת 1792, התגייס שארל פרדינן לצבא המהגרים של בן דודו, לואי ז'וזף, נסיך קונדה.

ביוני 1795, דודו, רוזן פרובאנס הכריז על עצמו כמלך, תחת השם לואי השמונה עשר. בתחילת 1797, עבר שארל פרדינן לדוכסות בראונשווייג בתקווה להצטרף לצבא האוסטרי. לאחר תבוסת אוסטריה, נאלץ שארל פרדינן לברוח, והם מצאו מקלט במיטאו, קורלנד, תחת חסותו של פאבל הראשון, קיסר רוסיה.

בשנת 1801 עבר שארל פרדינן לבריטניה, שם התגורר במהלך 13 השנים הבאות, ואף קיים שם יחסים עם איימי בראון פרימן. בשנת 1814 חזר שארל פרדינן לצרפת, יחד עם דודו לואי השמונה עשר, מלך צרפת ושאר משפחתו. שארל פרדינן מונה למפקד הצבא, אולם לא הצליח לשמור על נאמנות חייליו, וכשחזר נפוליאון לצרפת, עזבו אותו חייליו והצטרפו לנפוליאון.

בשנת 1816 התחתן שארל פרדינן עם מריה קרולינה, נסיכת נאפולי וסיציליה, דוכסית ברי, בתו של פרנצ'סקו הראשון, מלך שתי הסיציליות, ממנה נולדו לו ארבעה ילדים, אך שניים מתו בינקותם. ב-13 בפברואר 1820 נדקר שארל פרדינן על ידי מתנקש ביציאתו מבית האופרה, ומת למחרת. כעבור 7 חודשים נולד בנו הרביעי אנרי, רוזן שאמבור, הידוע גם בשם אנרי החמישי, מלך צרפת.

==משפחתו==
בשנת 1816 התחתן שארל פרדינן עם מריה קרולינה, נסיכת נאפולי וסיציליה, דוכסית ברי, בתם של פרנצ'סקו הראשון, מלך שתי הסיציליות ומריה קלמנטינה, ארכידוכסית אוסטריה, ממנה נולדו לו 4 ילדים:
* לואיז אליזבת (1817)
* לואי (1818)
* לואיז מארי תרז, נסיכת ארטואה (1819–1864)
* אנרי, רוזן שאמבור (1820–1883)

בנוסף נולדו לשארל פרדינן תשעה ילדים נוספים מחוץ לנישואין, מנשים שונות. ארבעה מילדיו, ביניהם רוזן שאמבור, נולדו לאחר מותו.

==אילן יוחסין==

==קישורים חיצוניים==

* 
* 

קטגוריה:בית בורבון
קטגוריה:אבירי מסדר גיזת הזהב
קטגוריה:צרפתים שנולדו ב-1778
קטגוריה:צרפתים שנפטרו ב-1820
שאול אולמרט

שאול אולמרט (נולד ב-28 באפריל 1975) הוא יזם ומנהל עסקים ישראלי. הוא מייסד-שותף של פלייבאז (Playbuzz), פלטפורמת פרסום תוכן, בה הוא כיהן שמונה שנים כמנכ"ל ובהמשך כנשיא. הוא היה מעורב בחברות הזנק אחרות, בהן, NetAlign, GameGround ו-Sundaysky. עבד כמנהל בניקלודיאון ובקונדואיט. כיום מנהל את חברת פיגי.

== ביוגרפיה ==
שאול אולמרט הוא בנם של עליזה ואהוד אולמרט, ראש ממשלת ישראל לשעבר. יש לו שלושה אחים. גדל בישראל. כילד, אהב לפתח תוכנות מחשב ולבנות מכונות מעגלים חשמליים ישנים מרדיו-טרנזיסטורים ישנים וגאדג'טים דוגמת ווקי-טוקי. הוא למד קולנוע בתיכון לאמנויות בירושלים, ואת שירותו בצה"ל עשה במרכז לפיתוח הדרכה של זרוע היבשה.

לאחר שחרורו מצה"ל היה פעיל פוליטי במספר ארגוני שמאל, ואף חתם על עצומה הקוראת לחיילי צה"ל במילואים לסרב לשרת בשטחים.

עבד כמורה בבית ספר תיכון בירושלים, שם לימד מחשבים.

בהמשך עבר לגור בגרמניה כדי ללמוד בקולג'. הוא המשיך ללימודי תואר שני באוניברסיטת ניו יורק, בתוכנית לתקשורת אינטראקטיבית ITP.

עם סיום לימודיו, עבד בניו יורק כסגן-הנשיא למוצרים דיגיטליים באגף המשפחה והילדים של "MTV".

בשנת 2012 הקים יחד עם תום פחיס את חברת "פלייבאז", שיצרה פלטפורמה המאפשרת ליצור תוכן ויראלי שניתן להטמעה באתרי אינטרנט או באפליקציות מובייל, כמו סקרים, חידונים ותוכן אינטראקטיבי אחר. החברה זכתה להצלחה, ופחות משנה לאחר שהושקה באופן רשמי, הפכה לאתר שזכה להכי הרבה שיתופים בפייסבוק.

בשנת 2016 היה בין חמשת המועמדים לתואר "מנכ"ל השנה" בתחרות "Geek Awards".

בספטמבר 2017 פורסם כי פלייבז בניהולו גייסה 35 מיליון דולר.

באוקטובר 2019 הודיע אולמרט שיעזוב את תפקיד מנכ"ל פלייבאז. הוא יישאר נשיא החברה, ואת כיסא המנכ"ל יתפוס המייסד השותף, תום פחיס.

בספטמבר 2020 הקים סטארט אפ חדש יחד עם שותפו, אילן לייבוביץ, שמוגדר כסטארט-אפ B2C, המפתח אפליקציית מובייל שמשלבת יצירה ומדיה חברתית. הוא החל בכתיבת בלוג שבועי בעיתון כלכליסט המלווה את שלבי הקמת החברה.

בפברואר 2021 יצא רומן הביכורים שלו "מוכרי החלומות" בהוצאת ידיעות ספרים.<ref></ref>

אולמרט נשוי לורדית גרוס ואב לשלושה.

==קישורים חיצוניים==

* מורן בר, [http://www.geektime.co.il/playbuzz-raises-3-million-from-carmel-ventures-exclusive-interview-shaul-olmert/ PlayBuzz מגייסת 3 מיליון דולר: ראיון בלעדי עם שאול אולמרט, מנכ"ל החברה], באתר "גיקטיים", 16 ביוני 2014
* 
* 
* 
* 
* 
*[https://www.e-vrit.co.il/Product/20311/מוכרי_החלומות "מוכרי החלומות"] באפליקציית עברית

==הערות שוליים==

קטגוריה:אנשי עסקים ישראלים
קטגוריה:מהגרים מישראל לארצות הברית
קטגוריה:ילדי ראשי ממשלת ישראל
קטגוריה:מנכ"לים ישראלים
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי אוניברסיטאות ומכללות בגרמניה
קטגוריה:בוגרי אוניברסיטת ניו יורק
קטגוריה:יזמים ישראלים
שאול
קטגוריה:ישראלים שנולדו ב-1975
קליאנדרידאס

קליאנדרידאס (ביוונית עתיקה: Κλεανδρίδας; המאה ה-5 לפנה"ס) היה מצביא ספרטני שפעל במהלך המלחמה הפלופונסית הראשונה. אביו של המצביא גיליפוס.

==ביוגרפיה==
במהלך המלחמה הפלופונסית הראשונה, קליאנדרידאס מונה לראש מטהו של המלך הצעיר פלייסטואנאקס. בשנת 445 לפנה"ס יצאו קליאנדרידאס ופלייסטואנאקס בראש כוח צבאי גדול אל אטיקה במטרה לכבוש את אתונה. שליט אתונה, פריקלס, דיכא אז מרידה באובויה, ונראה היה שגורלה של אתונה נחרץ. הם כבשו את אלווסיס וטריה, אלא שלמרבה ההפתעה לא התקדמו מעבר לכך, ופלייסטואנאקס הורה לפזר את הצבא. עובדה זו, גרמה לכך שפריקלס יכל להמשיך ולדכא את המרד בנחת. הצעד לא התקבל בעין יפה בספרטה. על פלייסטואנאקס הוטל עונש כסף כבד, שאותו לא הצליח לפרוע, ועל כן יצא לגלות. קליאנדרידאס נידון למוות שלא בפניו, ונמלט גם כן מהעיר.

עצירתם הפתאומית של הספרטנים בשערי אתונה, לא ברורה עד ימינו. ההיסטוריון פלוטרכוס טוען שפריקלס שיחד את קליאנדרידאס כדי שישכנע את פלייסטואנאקס לסגת. טענה זו מביא גם ההיסטוריון הקדום יותר תוקידידס, אשר מייחס את קבלת השוחד לפלייסטואנאקס בלי להזכיר את קליאנדרידאס. בהנחה שטענות אלו נכונות, הרי שהדבר מתיישב עם העובדה שבסוף אותה שנה ביקש פריקלס להוציא 10 טלנטים מאוצר המדינה "להוצאה נחוצה", בלי לפרט באיזו הוצאה מדובר. עם זאת, מרבית החוקרים כיום סוברים שמדובר בשמועות, שאין בהן כדי להסביר את הפרשה. ייתכן שפלייסטואנאקס פשוט לא היה להוט למלחמה, ופריקלס הציע תנאים טובים לשלום. 

קליאנדרידאס חי מאז בגלות באיטליה. בנו, גיליפוס, קיבל רשות לחזור לספרטה ככל הנראה רק לאחר מותו של קליאנדרידאס. גיליפוס הוביל את הצבא הספרטני במהלך מסע המלחמה האתונאי לסיציליה, אולם מאוחר יותר הואשם בקבלת שוחד ונאלץ גם כן להימלט מהעיר.

==הערות שוליים==

קטגוריה:יוון העתיקה: היסטוריה צבאית
קטגוריה:ספרטנים מן העת העתיקה
סטיבן פורד

סטיבן פורד (באנגלית: Steven Meigs Ford; נולד ב-19 במאי 1956) הוא שחקן אמריקאי, בנו של נשיא ארצות הברית לשעבר ג'רלד פורד.

==ביוגרפיה==
פורד נולד במישיגן לג'רלד ובטי פורד, הוא למד ניהול באוניברסיטת המדינה של יוטה ומדעי החיות באוניברסיטה בקליפורניה. 

הוא לוהק בתחילה לסרט גריז שיצא לאקרנים ב-1978, אך לאחר מכן הוחלף בשחקן לורנצו לאמאס.

ב-1981 הוא הצטרף לצוות הסדרה צעירים חסרי מנוח בתפקיד החוקר הפרטי אנדי ריצ'רד.

הוא שיחק בסרטים הבריחה מניו יורק, ארמגדון, כשהארי פגש את סאלי..., גברים בחלל, נגד החוק, היט ורובוטריקים.

מ-1992 עד 1993 הוא הנחה את הסדרה "שירות חשאי".

פורד חבר בדירקטוריון קרן ג'רלד פורד.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:ילדי נשיאי ארצות הברית
קטגוריה:בוגרי אוניברסיטת המדינה של יוטה
קטגוריה:בוגרי האוניברסיטה הפוליטכנית של מדינת קליפורניה
קטגוריה:אמריקאים שנולדו ב-1956
מוסטפא דואן

מוסטפא דואן (בטורקית: Mustafa Doğan, נולד ב-1 בינואר 1976 באספרטה שבטורקיה) הוא כדורגלן עבר גרמני ממוצא טורקי ששיחק בעמדת הבלם. את מרבית הקריירה העביר דואן בבאייר אורדינגן, פנרבחצ'ה ובשיקטש. דואן ערך שתי הופעות בנבחרת גרמניה.

==קריירת מועדונים==
דואן נולד בטורקיה, ובנעוריו היגר לגרמניה, ושיחק כילד במועדון אסברג הגרמני. בשנת 1989, כאשר היה בן 13, החל דואן לשחק בבאייר אורדינגן, מועדון מצליח בגרמניה באותם ימים. בעונת 1993/94 החל לשחק בקבוצה הבוגרת של אורדינגן, ששיחקה אז בליגת הבונדסליגה השנייה, וערך שתי הופעות בעונה זו, בה העפילה הקבוצה לבונדסליגה. גם בעונת 1994/95 מיעט דואן לשחק, אך הפך לשחקן משמעותי בעונת 1995/96, בה שיתף פעולה בהגנה עם השוער ברנד דרהר ושחקני השדה יאן היינצה, שטפן פסלאק והלמוט ראנר. בתום אותה עונה, נשרה אורדינגן בחזרה לבונדסליגה השנייה, ודואן עזב את המועדון וחתם בפנרבחצ'ה הטורקית.

דואן הפך עם הגעתו לפנרבחצ'ה לשחקן מפתח בהגנת הקבוצה, שכללה אז את השוער רושטו רצ'בר ואת שחקני השדה יס הוג, אוצ'ה אוקצ'וקוו וקמלטין שנטורק. פנרבחצ'ה בתקופת דואן הייתה קבוצת צמרת ובשש העונות הראשונות שלו בקבוצה לא ירדה מהמקום הרביעי, אך מיעטה לזכות בתארים מקומיים. דואן זכה באליפות אחת בשנת 2001 בה שיתף פעולה בהגנה בעיקר עם זוראן מירקוביץ' היוגוסלבי. בשתי עונותיו האחרונות בקבוצה, פחתה כמות ההופעות של דואן. בקיץ 2003, לאחר עונת שפל בה פנרבחצ'ה סיימה שישית, עזב דואן את המועדון לאחר שצבר 165 הופעות ליגה בהן הבקיע שער אחד, וחתם בפ.צ. קלן מהבונדסליגה. דואן שיחק עונה אחת בקלן, בה ערך 25 הופעות והבקיע שער אחד בניצחון 1-0 על פרייבורג, אך הקבוצה סיימה במקום האחרון ונשרה אל הבונדסליגה השנייה.

בקיץ 2004, לאחר עונה אחת בקלן, חזר דואן לטורקיה וחתם בבשיקטש, יריבה מושבעת של קבוצתו לשעבר פנרבחצ'ה. דואן שיחק שלוש עונות בבשיקטש, אך ערך הופעות מעטות בגין סדרה של פציעות שגרמו לו להיעדר לתקופות ארוכות. למרות זאת, זכה דואן פעמיים ברצף בגביע הטורקי. בעונת 2005/06 לאחר ניצחון 2-3 בגמר על פנרבחצ'ה, ובעונת 2006/07 לאחר ניצחון 1-0 בגמר על קייסריספור. בתום עונה זו, פרש דואן ממשחק פעיל בגיל 31 בלבד, בגין ריבוי הפציעות.

==קריירה בינלאומית==
דואן שיחק בנבחרות הצעירות של גרמניה וערך מספר הופעות במדי נבחרת גרמניה בכדורגל עד גיל 21. בשנת 1999 ערך את הופעת הבכורה במדי נבחרת גרמניה, כששיחק 90 דקות בהפסד 2-0 לנבחרת ארצות הברית במחזור האחרון בשלב הבתים של גביע הקונפדרציות 1999, שבסיומו הודחה גרמניה מהטורניר. שלושה חודשים מאוחר יותר, ערך דואן את הופעתו השנייה והאחרונה, בתיקו 0-0 מול נבחרת טורקיה במסגרת מוקדמות יורו 2000. דואן היה יכול לבחור אם לייצג את טורקיה בה נולד, או את גרמניה בה גדל, ובחר לבסוף לייצג את גרמניה.

==לאחר הפרישה==
לאחר שפרש ממשחק פעיל, החל דואן לעבוד כפרשן כדורגל בטלוויזיה הטורקית.

==תארים==
עם פנרבחצ'ה:
* אליפות ליגת העל הטורקית: 2000/01

עם בשיקטש:
* הגביע הטורקי: 2005/06, 2006/07
* הסופר קאפ הטורקי: 2006

==קישורים חיצוניים==

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלנים טורקים
קטגוריה:בלמי כדורגל טורקים
קטגוריה:כדורגלני אורדינגן 05
קטגוריה:כדורגלני פנרבחצ'ה
קטגוריה:כדורגלני פ.צ. קלן
קטגוריה:כדורגלני בשיקטש
קטגוריה:כדורגלני נבחרת גרמניה
קטגוריה:כדורגלני גביע הקונפדרציות 1999
קטגוריה:טורקים שנולדו ב-1976
קטגוריה:גרמנים שנולדו ב-1976
יאנג קיונג ג'ונג

יאנג קיונג-ג'ונג (הנגול: 양경종; 3 במרץ 1920 – 7 באפריל 1992) היה חייל קוריאני שלחם במסגרת הצבא היפני הקיסרי, הצבא האדום הסובייטי ולבסוף במסגרת הורמאכט הגרמני בתקופת מלחמת העולם השנייה.

== ביוגרפיה ==
בשנת 1938, בהיותו בן 18, גויס יאנג בכפייה לארמיית "גואן דונג" של הצבא היפני הקיסרי, שפעלה במנצ'וריה. כעבור שנה, נפל בשבי הצבא האדום ונשלח למחנה עבודה, לאחר שלחם במסגרת קרב חלקין גול.

לאחר שלוש שנים בשבי הסובייטי ובשל מחסור בלוחמים, גויס יאנג בשנת 1942 לשורות הצבא האדום, יחד עם אלפי אסירים אחרים. בתחילת שנת 1943, נפל בשבי הצבא הגרמני, במסגרת הקרב על העיר חרקוב שבאוקראינה. בשנת 1944, נשלח במסגרת הצבא הגרמני לשירות בגדודי העבודה אוסטבטליון <small>(אנ')</small>, שתפקידם היה, בין השאר, לסייע בחיזוק החומה האטלנטית בבסיסו של חצי האי קוטנטן.

לאחר פלישת בעלות הברית לנורמנדי ביוני 1944, נתפס יאנג על ידי כוחות מהצבא האמריקאי, שבתחילה העריכו כי מדובר בחייל יפני, אך בהמשך התברר כי מקורו בקוריאה. יאנג הועבר לתקופה קצרה למחנה שבויים בבריטניה ובהמשך עבר לאילינוי שבארצות הברית בה השתקע עד מותו באפריל 1992.

בדצמבר 2011, יצא בקוריאה הדרומית סרט מלחמה בשם "בדרכי שלי" בהשראת סיפורו של יאנג.

==קישורים חיצוניים==
* 

== הערות שוליים ==

קטגוריה:קוריאנים
קטגוריה:יפן במלחמת העולם השנייה
קטגוריה:אנשי הצבא האדום במלחמת העולם השנייה
קטגוריה:אנשי הוורמאכט
קטגוריה:מהגרים מקוריאה הדרומית לארצות הברית
קטגוריה:ילידי 1920

קטגוריה:נפטרים ב-1992
פועל פריק

פועל פריק הוא פועל המורכב מפועל מרכזי וממילית פריקה. בכמה מבני משפט הפועל המרכזי והמילית מופיעים יחדיו, במילה אחת, בעוד במקרים אחרים הם באים כל אחד במקום אחר במשפט. המילית בפועל פריק אינה זהה לתחילית, מפני שבשונה מהתחילית, מילית זו יכולה לבוא בנפרד מהפועל. שפות גרמאניות מערביות, ובהן גרמנית, הולנדית, אפריקאנס ואף יידיש, וכן הונגרית הן שפות מרכזיות שבהן קיים הפועל הפריק.

==דוגמאות==
הפועל הגרמני שצורת האינפיניטיב (שם הפועל) שלו היא ankommen ("להגיע") הוא פועל פריק, והוא ישמש כדוגמה.
#הווה
#* Sie kommt sofort an.
#*תרגום מילולי: היא באה+מיד+ב
#*תרגום המשמעות: היא מגיעה מיד
#עבר הפרטריטום (Präteritum)

#* Sie kam sofort an.
#*היא באה+מיד+ב
#*היא הגיעה מיד
#עתיד (Futur I)
#* Sie wird sofort ankommen.
#*היא תיהפך מיד ב+לבוא
#*היא תגיע מיד
#עבר הפרפקט (Perfekt)
#* Sie ist sofort angekommen.
#*היא (הטיה של הפועל "להיות") מיד ב+צורת עבר+לבוא
#*היא הגיעה מיד

שתי דוגמאות מהולנדית, עם הפועל ההולנדי המקביל ל-ankommen, aankomen:
#הווה
#* Ik kom morgen aan.
#*אני בא מחר ב
#*אני מגיע מחר
#עבר
#* Hij is aangekomen.
#*הוא (הטיה של הפועל "להיות")+בצורת עבר.לבוא
#*הוא הגיע

שתי דוגמאות מהונגרית, עם הפועל ההונגרי letenni (לנתק, לסיים שיחת טלפון):
#הווה
#* Leteszem a telefont
#*למטה+שם+אני את הטלפון
#*אני מנתק את הטלפון
#שלילה בהווה
#* Nem teszem le a telefont.
#*לא שם.אני למטה את הטלפון.
#*אני לא מנתק את הטלפון

== ראו גם ==

* פועלים דינמיים וסטטיביים

==הערות שוליים==

קטגוריה:גרמנית
קטגוריה:הולנדית
קטגוריה:הונגרית
קטגוריה:שפות גרמאניות מערביות
קטגוריה:מורפולוגיה (בלשנות)
קרנוס, מלך מוקדון

קרנוס (ביוונית עתיקה: Κάρανος) היה המלך הראשון של מוקדון, מייסד השושלת הארגיאדית. קרנוס שלט מתישהו במהלך המאה ה-8 לפנה"ס, אולם המקורות אודותיו סותרים מאוד, ויש אף המפקפקים בקיומו ההיסטורי.

==ביוגרפיה==
המידע על חייו המוקדמים הוא ברובו מיתולוגי. על פי המסורת הוא נולד בעיר ארגוס, למשפחה שהתייחסה להרקולס. אביו היה הטיראן אריסטודמידס, אשר כיום מקובל לראותו כדמות מהמיתולוגיה היוונית. לאחר שאביו מת, ירש אותו אחיו פיידון. קרנוס נמלט משלטונו העריצי של אחיו אל מוקדון. ישנן מספר גרסאות על עלייתו לשלטון, שנחשבות למעט יותר היסטוריות, אם כי עדיין משולבות ככל הנראה במוטיבים אגדתיים. 
מטבע מוקדוני ועליו עז
על פי אוסביוס מקיסריה, קרנוס הביא עמו צבא גדול מארגוס, ואחד ממנהיגי השבטים המקומיים ביקש ממנו עזרה במלחמה כנגד מנהיג מקומי אחר. אותו מנהיג, הבטיח לקרנוס חצי מהטריטוריה שלו אם יעזור לו לנצח. המנהיג קיים את הבטחתו, וקרנוס הקים באותו השטח את ממלכת מוקדון. על פי יוסטינוס, קרנוס נועץ באורקל לפני שיצא לכבוש את מוקדון. האורקל יעצה לו להשתמש בעיזים כמדריכות. כאשר הוא חדר למוקדון עם צבאו, הוא ראה עדר עיזים שהיה במנוסה מפי סערה, ומיהר לעקוב אחריו. העיזים הובילו אותו אל העיר אדסה, וקרנוס החליט לקבוע אותה כבירתו החדשה. קרנוס שינה את שמה לאיגאיה (Aegeae), והיא שימשה כעיר הבירה של מוקדון עד סוף המאה ה-5 לפנה"ס. קרנוס הניס מלכים אחרים שניסו להשתלט על חלקים ממוקדון, ואיחד את השבטים השונים שהרכיבו את הארץ לכדי ממלכה חזקה ויציבה.

הגאוגרף פאוסניאס כותב שקרנוס ניהל מלחמה כנגד מנהיג מתחרה בשם קיסאוס (Cisseus), ולאחר שניצח אותו בנה אנדרטת ניצחון כפי שנהגו בני ארגוס. עם זאת, על פי האגדה, אריה ירד מהאולימפוס והרס את האנדרטה. האירוע עורר רושם עז על קרנוס, ומאז רווחה המסורת בקרב מלכי מוקדון לא לבנות אנדרטאות לזכר ניצחונות. לטענת אוסביוס הוא מלך 30 שנים ומת בגיל מבוגר. ירש אותו בנו קוינוס, אולם גם קיומו ההיסטורי של קוינוס אינו וודאי. כך לדוגמה הרודוטוס, כותב שראשון מלכי מוקדון היה פרדיקס הראשון. ככל הנראה עליו הסתמך תוקידידס כאשר כתב שארכלאוס הראשון היה התשיעי במלכי מוקדון. ישנם חוקרים הסבורים שלמעשה הרודוטוס הסתמך על מסורות מוקדוניות, בעוד שאר ההיסטוריונים הסתמכו על מסורות שרווחו בארגוס.

==קישורים חיצוניים==

==הערות שוליים==

קטגוריה:מלכי מוקדון
קטגוריה:השושלת הארגיאדית
נתן ברק

נתן ברק (נולד ב-12 באוגוסט 1958) הוא קצין צה״ל בדימוס ששירת מפקד מרכז תקשוב בחיל הים בדרגת אלוף-משנה וכיום הוא המנכ"ל ושותף בחברת אמפרסט מערכות. חתן פרס ביטחון ישראל על חלקו בפרויקט כיפת ברזל.

==ביוגרפיה==
גדל באשקלון ולמד בישיבת בני עקיבא אהל שלמה בבאר שבע אצל הרב אברהם סילברט. התגייס לעתודה האקדמית בשנת 1976, ובמסגרתה קיבל תואר ראשון (B.S.c) בפקולטה להנדסת חשמל בטכניון והתמחה בתחום המחשוב, הבקרה והתקשורת.

עם סיום לימודיו התגייס בשנת 1980 למרכז מחשבים חיל הים, השתתף בפיתוח מערכות לחימה באלתא מערכות ובתדיראן מערכות.

בשנת 1984 נשלח לארצות הברית מטעם חיל הים, לצורך ניהול ופיתוח של סימולטור לצוללות עבור חיל הים.

בשנת 1988 הוצב לתפקידים שונים במערך המחשוב של חיל הים ועסק בפיתוח מערכות לחימה. במקביל לתפקידיו סיים תואר שני במנהל עסקים באוניברסיטת בר-אילן.

בשנת 1991 הקים את ענף מערכות שליטה ובקרה בחיל הים. על פעילותו בענף מערכות שליטה ובקרה זכה בפרס מפקד חיל הים לחשיבה יוצרת.

בשנת 1994 הוביל את פיתוח התוכנה והמחשוב של מערכות הלחימה המבצעיות בחיל הים. במהלך תפקידו זכה בפרס מפקד חיל הים לחשיבה יוצרת.

בשנת 1998 נשלח ללימודים במכללה לביטחון לאומי. בלימודיו אלה קיבל תואר שני נוסף במדעי המדינה מאוניברסיטת חיפה.

בשנת 1999 קיבל דרגת אלוף-משנה ומונה לתפקיד מפקד מרכז תקשו"ב בחיל הים. במסגרת תפקידו הוענקו לו פרס מפקד חיל הים לחשיבה יוצרת ופרס מצטייני המחשוב לשנת 2003.

בנובמבר 2003 השתחרר והקים את חברת אמפרסט מערכות. החברה עוסקת בפיתוח מערכות שליטה ובקרה מרכזיות בתחום הביטחוני והאזרחי.

ב-2012 זכה בפרס ביטחון ישראל על פרויקט כיפת ברזל.

פרסם מאמרים שונים בתחום פיתוח מערכות עתירות תכנה ומערכות שליטה ובקרה וזכה בפרס הרמטכ"ל על מאמר שפורסם ב"מערכות" בתחום מודלים לפיתוח מערכות שליטה ובקרה.

נתן ברק נשוי ולו שלושה ילדים.

==קישורים חיצוניים==
* האתר של [http://www.mprest.com/ אמפרסט מערכות בע"מ] 
* 
* 
* 

== הערות שוליים ==

קטגוריה:זוכי פרס ביטחון ישראל
קטגוריה:חיילי חיל הים הישראלי
קטגוריה:בוגרי המכללה לביטחון לאומי
קטגוריה:בוגרי אוניברסיטת חיפה
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:מהנדסי חשמל ישראלים
קטגוריה:בוגרי ישיבת אהל שלמה
קטגוריה:ישראלים שנולדו ב-1958
ניימן לוין

דוקטור ניימן לוין (באנגלית: Nyman Levin; 17 בפברואר 1906 – 25 בינואר 1965) היה פיזיקאי יהודי-בריטי, ממציא בעל פטנטים בתחומי הטלוויזיה, הרדיו והמכ"ם שעמד בראש תוכנית הגרעין הבריטית.

==קורות חיים==
לוין נולד בלונדון, בריטניה, בן למשפחת מהגרים יהודים, שהגיעו מהאימפריה הרוסית ופתחו עסק לייצור שקיות נייר. הוא למד בבית הספר לנערים סנטרל פאונדיישן, אך עזב את הלימודים בגיל 16 כדי לעזור בעסק המשפחתי. כדי להמשיך את לימודיו לקח שיעורי ערב בפיזיקה והשיג מלגה לאימפריאל קולג' בלונדון.

לאחר קבלת תואר דוקטור הוא התחיל לעבוד בחברת מרקוני ופיתח שם את הטכנולוגיה שאפשרה את השימוש בטלוויזיה. הוא רשם פטנטים רבים בבריטניה ובארצות הברית. לאחר פרוץ מלחמת העולם השנייה עזר המחקר שלו לפיתוח מכ"ם באורך גל של סנטימטר, שהיה חיוני ללחימת הלילה בקרב נגד הלופטוואפה. לוין פיתח את רשת הרדיו בתדר גבוה מאוד (VHF), שאפשרה למפקדים לתקשר עם חייליהם ביום הפלישה לנורמנדי ועל כן זכה לכבוד להיות בין האזרחים הבריטים הראשונים שהגיעו לנורמנדי.

לאחר המלחמה היה לוין לחבר קבוע בצוות המומחים של האדמירליות הבריטית ומנהל אגף המכשירים במחלקת המחקר של הצי הבריטי. במסגרת זו פיתח שיטה לגילוי צוללת אבודה על קרקעית הים. ב-1951 התמנה לראש אגף התותחנות של הצי הבריטי. בשנים 1955 - 1958 היה מנהל אגף המחקר והפיתוח של רנק פרסיז'ן אינדסטריז, חברה לייצור מכשירים מדויקים. הוא זיהה את העתיד של מכונות הצילום והקים את המפעל הראשון באירופה לייצור מכונות צילום.

בסוף שנות החמישים של המאה העשרים פנו שלטונות בריטניה לחברה שהעסיקה אותו וביקשו מהם, שישחררו את לוין מהחוזה איתם, כדי שיוכלו לגייס אותו לתוכנית הגרעין הבריטית והחברה הסכימה - לוין התמנה לסגן מנהל תוכנית הגרעין הבריטית ושנה מאוחר יותר קיבל את תפקיד מנהל תוכנית הגרעין הבריטית.

ניימן, שהיה חולה לב, זומן, בינואר 1965, לשיחה סודית אצל ראש ממשלת בריטניה ובכניסה למשרדי הקבינט סבל מאירוע לבבי. הוא נלקח לבית חולים ומת כעבור שלושה ימים. התפרסמו ידיעות על כך שהתנהלה נגד לוין חקירה, בחשד שהוא מספק ידיעות סודיות מתחום הגרעין לישראל, וההזמנה לישיבה אצל ראש הממשלה הייתה כיסוי לצורכי חקירה נוספת. מעולם לא הובהר אם הייתה חקירה או לא ומה היו תוצאותיה, ובנו של לוין טוען שאביו לא ריגל.

==חיים אישיים==
הוריו של לוין הלכו לעולמם בצעירותו והוא גודל על ידי אחותו. לוין נשא לאישה את דורה הירש ולשניים נולדו שלושה ילדים. בני הזוג היו דוברי יידיש ופעילים במסגרת הקהילה היהודית המקומית.

== קישורים חיצוניים ==
* 
* 

==הערות שוליים==

קטגוריה:פיזיקאים יהודים בריטים
קטגוריה:ממציאים יהודים
קטגוריה:ממציאים בריטים
קטגוריה:תוכנית הגרעין הבריטית
קטגוריה:הממלכה המאוחדת: טלקומוניקציה
קטגוריה:בריטים שנולדו ב-1906
קטגוריה:בריטים שנפטרו ב-1965
קרלוש מאנה

קרלוש מנואל קרדוזו מאנה (בפורטוגזית: Carlos Manuel Cardoso Mané, נולד ב-11 במרץ 1994) הוא כדורגלן פורטוגלי המשחק בעמדות הקשר והקיצוני הימני בקבוצת קייסריספור מליגת העל הטורקית ובנבחרת גינאה ביסאו.

==קריירה==
מאנה החל את הקריירה במחלקת הנוער של ספורטינג ליסבון כשהיה בן תשע. בדצמבר 2012 זומן לקבוצת המשנה של מחלקת הבוגרים של המועדון המשחקת בליגה השנייה בפורטוגל. לאחר כשנה עבר לקבוצה הראשונה של המועדון המשחקת בליגת העל הפורטוגלית. ב-5 באוקטובר 2013 ערך את הופעת הבכורה שלו בניצחון 0–4 על ויטוריה סטובאל באצטדיון ז'וזה אלבלדה. ב-15 בפברואר 2014 כבש את שער הבכורה שלו בקבוצה, בניצחון על אולהאננסה, שבאותה שנה ירדה לליגה המשנית. ב-25 בנובמבר ערך מאנה את הופעת הבכורה שלו בליגת האלופות בניצחון 1–3 על מריבור. ב-31 באוגוסט 2016 הושאל לעונה אחת למועדון הגרמני שטוטגרט. בקיץ 2018 חזר לספורטינג ליסבון מההשאלה בשטוטגרט.

==נבחרת לאומית==
בשנת 2009 זומן מאנה לנבחרת פורטוגל הצעירה עד גיל 15. מאז שיחק בכל שאר נבחרות הנוער עד שהגיע בשנת 2014 לנבחרת פורטוגל עד גיל 21. בה כבש 3 שערים ב-17 הופעות.

ב-11 בספטמבר 2023 ערך את הופעת הבכורה שלו בנבחרת גינאה ביסאו, בניצחון 2-1 על נבחרת סיירה לאון במסגרת מוקדמות גביע אפריקה לאומות 2023.

נכלל בסגל נבחרת גינאה ביסאו לטורניר גביע אפריקה לאומות 2023.

==תארים==
===קבוצתיים===
;ספורטינג ליסבון
* הגביע הפורטוגלי: 2014/2015
* הסופר קאפ הפורטוגלי: 2015

===בינלאומיים===
;נבחרת פורטוגל הצעירה
* אליפות אירופה בכדורגל עד גיל 21: 2015

==קישורים חיצוניים==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני שטוטגרט
קטגוריה:כדורגלני אוניון ברלין
קטגוריה:כדורגלני ריו אבה
קטגוריה:כדורגלני קייסריספור
קטגוריה:פורטוגזים שנולדו ב-1994
קטגוריה:כדורגלנים פורטוגזים באולימפיאדת ריו דה ז'ניירו (2016)
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2023
ז'ול דאסן

ז'ול דאסן (באנגלית: Julius "Jules" Dassin; 18 בדצמבר 1911 – 31 במרץ 2008) היה שחקן, מפיק ובמאי קולנוע אמריקאי. החל את עבודתו בהוליווד, ולאחר שנכנס לרשימה השחורה של הוליווד עבר לאירופה.

==קורות חיים==
נולד במידלטון שבקונטיקט, אחד משמונת ילדיהם של ברתה פוגל ושמואל דאסין, יהודים ממוצא אוקראיני ופולני. ב-1930 הצטרף למפלגה הקומוניסטית האמריקאית, וממנה פרש ב-1939 עם כריתת הסכם ריבנטרופ–מולוטוב. הוא שיחק בתחילה בתיאטרון יהודי ביידיש במחזות של שלום עליכם.

ב-1944 ביים את הרוח מטירת קאנטרוויל בו כיכב צ'ארלס לוטון.

דאסן החל לביים סרטי פשע אפלים בהוליווד והתפרסם בתקופה לאחר מלחמת העולם השנייה, אולם בגלל עברו הקומוניסטי הוא הוכנס לרשימה השחורה ונאלץ להפסיק לביים. סרטו האחרון בתקופה זו היה "לילה והעיר" (1950). לאחר שהיה מספר שנים ללא עבודה עבר לצרפת.

סרטו הראשון בצרפת היה "ריפיפי" (1955) כבמאי, שחקן ותסריטאי. עבור הבימוי בסרט זה זכה בפרס בפסטיבל קאן.

ב-1960 ביים ושיחק בסרט "רק בימי חול" (Never on Sunday) עם מלינה מרקורי. הסרט הצליח מאוד ובעקבותיו נישאו שניהם. היא שיחקה בעוד סרטים שלו שהמוצלח מהם היה "טופקאפי" (1964).

ב-1968 ביים את הסרט "המלחמה על השלום".

ב-1970 מרקורי שיחקה בסרט שלו "הבטחה עם שחר" ביחד עם אסי דיין.

דאסן התאהב ביוון ובתרבותה ופעל להחזרת ממצאים ארכאולוגיים כמו שיש אלגין מבריטניה ליוון.

==משפחה==
היה נשוי לכנרת היהודיה ביאטריס לאונר בשנים 1937–1962 ונולדו להם בן ושתי בנות. בנו הבכור היה השחקן והזמר ג'ו דאסן (1938–1980).

אשתו השנייה הייתה מלינה מרקורי, שלה היה נשוי מ-1966 ועד מותה ב-1994. היא כיכבה בחלק מסרטיו. בתחילה גרו במנהטן אבל לאחר ההפיכה שסילקה את שלטון הקולונלים הם חזרו ליוון שם מונתה מרקורי לשרת התרבות.

==קישורים חיצוניים==

* 
* 

קטגוריה:קומוניסטים אמריקאים
קטגוריה:במאי קולנוע יהודים אמריקאים
קטגוריה:אישים המופיעים ברשימה השחורה של הוליווד
קטגוריה:אמריקאים שנולדו ב-1911
קטגוריה:אמריקאים שנפטרו ב-2008
משחק על זמן

משחק על זמן (באנגלית: Sudden Death) הוא סרט פעולה אמריקאי בכיכובו של ז'אן-קלוד ואן דאם. הסרט יצא לאקרנים בארצות הברית ב-22 בדצמבר 1995. 

הסרט נעשה בתקציב של 35 מיליון דולר והכניס כ-64 מיליון דולר. הביקורות על הסרט בזמן אמת היו ביקורות מעורבות עד שליליות, אך ביקורות רטרוספקטיביות היו חיוביות בהרבה וכיום הסרט נחשב בעיני רבים לאחד מהטובים יותר של ואן דאם. 

== עלילה ==
דארן מקורד (ז'אן קלוד ואן-דאם) הוא כבאי בשירות הכבאות של פיטסבורג, שסבל ממשבר אישי אחרי שלא הצליח להציל ילדה צעירה משריפה. שנתיים לאחר האירוע מקורד הוא קצין כיבוי באולם הוקי.

בזמן שהיה במשחק 7 של גמר "גביע סטנלי" בין פיטסבורג ושיקגו עם בתו אמילי ובנו טיילר, הוא מגלה פעולת טרור שמתקיימת באולם. כנופיה של טרוריסטים צמאי דם בראשות עובד ממשל ארצות הברית לשעבר יהושע פוס מחזיקה בסגן נשיא ארצות הברית וכמה אישים חשובים נוספים כבני ערובה בתא הכבוד המפואר.

פוס מילכד את כל האולם בחומרי נפץ ומתכנן לפוצץ אותו בסוף המשחק אחרי שהעבירו לו מאות מיליוני דולר לכמה חשבונות. דארן חייב לא רק לעצור את פוס, אלא גם להציל את בנו ובתו בו-זמנית.

דארן נמשך לתוך העלילה כאשר ביתו אמילי נחטפת על ידי קרלה, האישה היחידה מבין החוטפים כשהתחפשה לקמע הקבוצה. קרלה לוקחת את אמילי לתא הכבוד להיות יחד עם שאר בני הערובה העומדים לצאת להורג. דארן מגיע למשרדי ההנהלה ומוצא טלפון, שבה הוא מקושר עם סוכן השירות החשאי מתיו הולמרק, שמייעץ לו לא לעשות כלום בזמן הסוכנים לוקחים אחריות. הוא מסרב בכעס, ואמר כי יתמודד עם זה בעצמו.

השירות החשאי ומשטרת פיטסבורג מקיפים את האולם. בינתיים דארן מצליח למצוא כמה מן הפצצות ולנטרל אותן, בזמן שפוס הורג כמה בני ערובה לאחר סיום השליש השני במשחק. הסוכן הולמרק מצליח לבסוף לעשות את דרכו לתוך האולם ונפגש עם דארן, אשר מסביר לו איפה לדעתו נמצאים שאר הפצצות ככל הנראה. לאחר מכן הולמרק מגלה לדארן שהוא נמצא בברית עם פוס, ומנסה לחטוף את דארן, אבל נכשל. הולמרק מגלה את ה"אני" האמיתי של דארן, ודארן שורף את הולמרק חי. דארן משתמש בטלפון של הולמרק כדי לדבר עם פוס, אשר מתגרה בו עם הידיעה שהוא מחזיק בשבי בביתו.

ככל שהזמן אוזל דארן מצליח לנטרל עוד פצצות, אך הוא מואט באופן משמעותי על ידי עימותים עם אנשיו של פוס. בשלב מסוים, דארן חייב להעמיד פני שוער פיטסבורג על מנת לברוח מהבריונים, ובסופו של דבר מציל בהצלחה זריקה. השליש השלשי הולך ונגמר, וכשפיטסבורג בפיגור שער אחד הם מצליחים להבקיע ולהשוות בשנייה האחרונה, לקבוע הארכה ולהאריך את המשחק, עד שהגול הבא נכבש. דארן מחליט שלא נותר מספיק זמן למצוא את כל הפצצות שנותרו, ומטפס לגג האולם. הוא מתקדם לתא הכבוד מלמעלה, ובכוחותיו הנותרים מצליח להציל את ביתו אמילי ושאר בני הערובה, בהם גם סגן נשיא ארצות הברית.

בינתיים, פוס מצליח לברוח ולהתערבב עם הבלאגן שפורץ על ידי אחד מאנשיו של פוס שנופל מהגג על לוח התוצאות ופוצץ אותו. לפוס נשארה פצצה אחת, שמציפה חלק מן האולם. פוס לוקח מחדש את אמילי כשהיא מזהה אותו. הם עולים לכיוון החלק העליון של האולם, שם מחכה לפוס מסוק להרים אותו. דארן מתערב ומציל את ביתו. פוס בורח, דארן יורה ופוצע את הטייס דרך הרצפה, ופוס נהרג כשהמסוק נופל לתוך האולם ומתפוצץ בהתנגשות על משטח הקרח.

דארן נלקח לאמבולנס, בזמן שבנו וביתו מספרים לפרמדיקים על כמה שאביהם גיבור. דארן מרוצה ומוכנס לתוך האמבולנס וכך הסרט מסתיים.

==קישורים חיצוניים==

קטגוריה:סרטי פעולה אמריקאיים
קטגוריה:סרטי 1995
מרתון פיונגיאנג

מרתון פיונגיאנג, או בשמו הרשמי "Mangyongdae Prize Marathon" הוא תחרות ריצת מרתון שנתית המתרחשת בבירת קוריאה הצפונית פיונגיאנג ומהווה את אחד מאירועים הפומביים היחידים הפתוחים במדינה בפני זרים. התחרות נערכת מדי שנה בראשית חודש אפריל, בסמוך ליום הולדתו של קים איל-סונג, מייסד המדינה, ונקראת על שם עיר הולדתו.

התחרות החלה להתקיים בשנת 1981 עבור גברים ובשנת 1984 נוסף בה מקצה לנשים. בשנת 2000 התחרות נפתחה בפני זרים, וחזרה מספר שנים מאוחר יותר להשתתפות מקומית בלבד. ב-2010 התחרות נפתחה שנית עבור רצים זרים, ומאז היא מושכת עניין תקשורתי ותרבותי סביב היותה תחרות ספורט פתוחה במדינה הדיקטטורית המסתגרת. עד שנת 2014 נכללה התחרות בסבב הברונזה של מרוצי הכביש מטעם התאחדות האתלטיקה הבינלאומית, אולם מאז בחרו המארגנים להפכה לתחרות "חובבנית" בלבד.

כניסה לצפון קוריאה כרוכה בקבלת ויזה. ויזה ניתנות רק כחלק מהשתתפות בטיול מאורגן, ועל כן בכל שנה לוקחת על עצמה חברת תיירות לארגן חבילות קבוצתיות למשתתפי המרתון.

==התחרות==
מסלול המרתון מתחיל באצטדיון קים איל סונג ששוכן במרכז העיר (בשנת 2010 החלה התחרות באצטדיון האחד במאי), ומסתיים בשער הניצחון כנגד הכיבוש היפני, כאשר המשתתפים רצים לגדות נהר טאדונג ואף חוצים אותו על גשר. אורכו של המסלול כ-10 ק"מ, כאשר הרצים במקצה 10 ק"מ רצים אותו פעם אחת, הרצים במקצה חצי המרתון רצים אותו פעמיים ורצי המרתון רצים אותו 4 פעמים (בתוספת סיבוב פתיחה סביב האצטדיון).

==קישורים חיצוניים==

* 
* [http://pyongyangmarathon.com/#homepage-details האתר הרשמי] של התחרות
* 
* [http://www.shvoong.co.il/%d7%9b%d7%9a-%d7%a2%d7%a9%d7%99%d7%aa%d7%99-%d7%90%d7%aa-%d7%9e%d7%a8%d7%aa%d7%95%d7%9f-%d7%a6%d7%a4%d7%95%d7%9f-%d7%a7%d7%95%d7%a8%d7%99%d7%90%d7%94/77355/#comment-64090 כך עשיתי את מרתון צפון קוריאה], באתר שוונג (רשמים של מתחרה ישראלי משנת 2016)
* [http://www.voanews.com/a/pyongyang-marathon-runners/3278426.html More Than 1,600 Runners Take Part in Pyongyang Marathon] באתר voanews.com

קטגוריה:פיונגיאנג: ספורט
קטגוריה:ריצות מרתון
קטגוריה:קוריאה הצפונית: ספורט
אסיד באת'

אסיד באת' הייתה להקת סלאדג' מטאל אמריקאית מהעיר הומה בלואיזיאנה ופעלה בין השנים 1991 עד 1997. אסיד באת' שילבה דום מטאל עם השפעות רבות של הארדקור פאנק, דת' מטאל, דת'-דום, רוק גותי, בלוז רוק וגראנג'. בריאיון עם המגזין Pit Magazine, סולן הלהקה דאקס ריגס תיאר את סגנונה של הלהקה בתור "דת' רוק" (בהתייחסותו למוות כנושא כתיבה עיקרי בשירי הלהקה), כמו גם שילוב של דום מטאל כמאפיין בולט במוזיקה שלה.

== ביוגרפיה ==
אסיד באת' הוקמה בשנת 1991 משילובן של שתי להקות, דארק קרניבל וגולגות'ה. הלהקה פעלה דרומית לניו אורלינס. דמו הלהקה, Hymns of the Needle Freak, הוקלט בשנת 1993. בעזרת דמו זה, קיבלה הלהקה חוזה הקלטות בחברת הקלטות עצמאית בשם Rotten Records. בשנת 1994, שחררה הלהקה את אלבומה הראשון, When the Kite String Pops. לאחר כשנתיים, שחררה הלהקה את אלבומה השני והאחרון, Paegan Terrorism Tactics. האלבומים לא זכו להצלחה רבה במיינסטרים, אך שניהם קיבלו שבחים רבים מסצנת האנדרגראונד. בשנת 2005, שוחרר אוסף שירי הדמו Demos: 1993-1996.

אחרי שני אלבומים, פעילות הלהקה הגיעה לקיצה ב-23 בינואר 1997 לאחר מותו הפתאומי של בסיסט הלהקה, אשר נהרג יחד עם שני הוריו על ידי נהג שיכור.

== חברי הלהקה ==
=== ההרכב האחרון ===
* סמי "פייר" דואט – גיטרה, קולות רקע
* מייק סאנצ'ז – גיטרה, קולות רקע
* ג'ימי קייל – תופים
* דאקס ריגס – שירה

=== חברים לשעבר ===
* אודי פיטרה – גיטרת בס, קולות רקע (1991-1997)
* ג'וזף פונטנות – גיטרת בס
* טומי ויאטור – תופים, קלידים 
* צ'אד פירס - גיטרת בס 
* ג'רי בוסינלי - גיטרה מובילה

== דיסקוגרפיה ==
=== אלבומים ואוספים ===
* When the Kite String Pops (1994)
* Paegan Terrorism Tactics (1996)

=== דמואים ===
* Wet Dreams of the Insane (Golgotha demo) (1991)
* Screams of the Butterfly (1992)
* Demo II (1993)
* Hymns of the Needle Freak (1993)
* Liquid Death Bootleg (1993)
* Radio Edits 1 (1994)
* Radio Edits 2 (1996)
* Paegan Terrorism Tactics Outtakes (1996)
* Demos: 1993-1996 (2005)

=== וידאו ===
* "Apocalyptic Sunshine Bootleg" (1994)
* "Toubabo Koomi" (1994)
* "Double Live Bootleg!" DVD (2002)

==קישורים חיצוניים==
* 

== הערות שוליים ==

קטגוריה:להקות מטאל
קטגוריה:להקות אמריקאיות
קטגוריה:להקות דום מטאל
קטגוריה:להקות שהוקמו בשנת 1991
קתרין הריסון (שחקנית)

קתרין מרי לי הריסון (באנגלית: Cathryn Mary Lee Harrison; נולדה ב-25 במאי 1959) היא שחקנית אנגלייה.

==ביוגרפיה==
הריסון נולדה בלונדון. היא בתם של השחקן והזמר נואל הריסון ושל שרה לי אברטס, ונכדתו של השחקן רקס הריסון. אחיה, סיימון והרייט הריסון, עוסקים אף הם במשחק. לקתרין אח ואחות למחצה מנישואיו השניים של אביה, ואחות למחצה מבוגרת ממנה מנישואיה הראשונים של אמה. היא אחיינית של המחזאי קרי הריסון .

הריסון התחילה את הקריירה שלה בשנת 1972 בהופעה בסרט "מראות" של רוברט אלטמן. ב-1975 שיחקה בתפקיד לילי בסרט "ירח שחור", סרטו הראשון באנגלית של הבמאי הצרפתי לואי מאל. היא השתתפה בתוכניות טלוויזיה רבות בהן המיני-סדרה "Portrait of a Marriage" מ-1990, בה גילמה את ויולט טרפוסיס המאהבת של ויטה סקוויל וסט .

ב-1977 הופיעה הריסון בסרט האוסטרלי "Blue Fire Lady". היא השתתפה במיני-סדרה "Love on a Branch Line", עיבוד טלוויזיוני לרומן באותו שם. עוד שיחקה בתפקיד אשתו של מייג'ור טום קדמן בסדרת הדרמה "Soldier Soldier" של רשת ITV. בגרסה הקולנועית של המחזה "המלביש" שיחקה בתפקיד מנהלת הבמה איירין.

===חיים אישיים===
במאי 1996 התחתנה הריסון עם פול ליינג.

==פילמוגרפיה==
* מראות (1972) Images
* (1972) The Pied Piper
* ירח שחור (1975) Black Moon
* (1977) Moths
* (1977) The Witches of Pendle
* (1977) Blue Fire Lady
* (1977) Romance
* (1978) Return of the Saint
* אנקת גבהים (1978) Wuthering Heights
* ניקולס ניקלבי (1982) The Life and Adventures of Nicholas Nickleby
* מייבורי (1983) Maybury
* המלביש (1983) The Dresser
* מזמור חג המולד (1984) A Christmas Carol
* רובין משרווד (1986) Robin of Sherwood
* (1986) דואט לאחת
* (1987) Eat the Rich
* (1987) Empire State
* (1987) The Happy Valley
* (1988) A Handful of Dust
* (1989) Hannay
* ברז'רק (1990) Bergerac
* (1990) Chillers
* (1990) Portrait of a Marriage
* קלריסה (1991) Clarissa
* (1991) Soldier Soldier
* פוארו (1992) Agatha Christie's Poirot
* (1993) Desmond's
* (1994) Murder in Mind
* (1994) Love on a Branch Line
* (1995) The Choir
* וייקליף (1995) Wycliffe
* מקאלום (1995) McCallum
* (1997) Original Sin
* דז'ה וו (1997) Déjà Vu
* (1998) Heat of the Sun
* (1999) The Bill
* (2001) Table 12

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1959
קטגוריה:בריטים שנולדו ב-1959
קטגוריה:בריטיות שנפטרו ב-2018
קטגוריה:בריטים שנפטרו ב-2018
ג'יאנגשי נאנצ'אנג גרינלנד סנטרל פלאזה

ג'יאנגשי נאנצ'אנג גרינלנד סנטרל פלאזה הם צמד גורדי שחקים אשר ממוקמים בעיר נאנצ'אנג שבמחוז ג'יאנגשי שבסין. גובה שני המגדלים עומד על 303 מטרים (994 רגל). בניית המגדלים החלה בשנת 2011 והסתיימה בשנת 2015. שני המגדלים משתרעים ביחד שטח של 110,000 מטר רבוע ושניהם כוללים 59 קומות. שני המגדלים משמשים למשרדים.

== ראו גם ==
* המגדלים הגבוהים בעולם
* מרכז ההון הבין-לאומי דיוונג
* מגדל צ'אנג פו ג'ין מאו

==קישורים חיצוניים==

== הערות שוליים ==

צמד מגדלי ג'יאנגשי נאנצ'אנג גרינלנד סנטרל פלאזה
 
קטגוריה:נאנצ'אנג: גורדי שחקים
מרכז ההון הבין-לאומי דיוונג

מרכז ההון הבין-לאומי דיוונג הוא גורד שחקים אשר ממוקם בעיר ליוג'ואו שבמחוז גואנגשי שבסין. גובה המגדל הוא 303 מטר (994 רגל) והוא כולל כ-72 קומות (וכן שלוש קומות תת-קרקעית). בניית המגדל החלה בשנת 2010 והסתיימה בשנת 2015. המגדל, המשתרע על שטח של 61,062 מ"ר, משמש כמלון וכולל גם חדרי משרדים.

== רא וגם ==
* המגדלים הגבוהים בעולם
* ג'יאנגשי נאנצ'אנג גרינלנד סנטרל פלאזה
* מגדל צ'אנג פו ג'ין מאו

==קישורים חיצוניים==

== הערות שוליים ==

קטגוריה:הרפובליקה העממית של סין: גורדי שחקים
קטגוריה:גואנגשי
יחסי זמביה–ישראל

מדינת ישראל מקיימת יחסים דיפלומטיים עם הרפובליקה של זמביה. זמביה מחזיקה שגרירות בישראל שנפתחה בתחילת ספטמבר 2015, בתל אביב-יפו. לישראל שגרירה לא תושבת לזמביה, אשר מקום מושבה בירושלים, שגרירות ישראל בפרטוריה מסייעת בהענקת שירותים קונסולריים. 

== היסטוריה ==
נשיאה הראשון של זמביה, קנת קאונדה, כונן יחסים דיפלומטיים עם ישראל בשנת 1964 לאחר שזמביה זכתה בעצמאות. בעקבות מלחמת יום כיפור (1973) ניתקה זמביה את יחסיה עם ישראל, כפי שעשו רוב מדינות אפריקה, לפי החלטת ארגון אחדות אפריקה, ובלחץ מדינות ערב.

היחסים בין המדינות חודשו ב-1991 ומאז זמביה וישראל מקיימות קשר דיפלומטי חיובי רציף. שתי המדינות הצהירו במעמד פתיחת השגרירות כי יתמקדו בהרחבת שיתוף פעולה בתחומי המים, האנרגיה הירוקה והחקלאות. זמביה מקדמת תהליכים של החדרת טכנולוגיות מתקדמות בתחומים אלו, ורואה בישראל "שותפה טבעית" לנושא זה.

ביולי 2016 ביקר ראש ממשלת ישראל, בנימין נתניהו, בגינאה, במסגרת ביקור במדינות אפריקה, ונפגש שם עם בכירים מזמביה, טנזניה ודרום סודאן. ב-28 בנובמבר 2016 ביקרו דיפלומטים ממדינות אפריקה וגם מזמביה בכותל המערבי שבירושלים.

באפריל 2018 ביקר בישראל הבישוף סקוט מוואנזה, העומד בראש ארגון תפילה המונה מיליוני אפריקנים שבסיסו בזמביה. הבישוף מתח ביקורת חריפה על ה-BDS והביע תמיכה בהתנחלויות ביהודה ושומרון

במאי 2018 שלחה זמביה נציג מטעמה לטקס העברת שגרירות ארצות הברית בישראל לירושלים.

ביוני 2018 זמביה הייתה אחת מארבע מדינות אפריקאיות בלבד, שהתנגדו להצעת מדינות ערב לחסום את הצעת ארצות הברית לגינוי ארגון החמאס בעניין האירועים בגבול עזה.

== נציגויות ==

* שגרירות ישראל בקניה מואמנת גם על זמביה. ב-2014 הוחלט למנות שגריר נייד לזמביה, יחד עם מספר שכנות (בוטסואנה, זימבבואה ונמיביה)<ref></ref>. 
* זמביה מחזיקה שגרירות בישראל משנת 2015, ברחוב נירים 3 בתל אביב-יפו. קודם לפתיחת שגרירות זמביה בישראל שגרירות זמביה בניירובי שימשה פורמלית כנציגות הדיפלומטית של זמביה בישראל וטופלו בה האינטרסים הישראליים בזמביה.

== שיתוף פעולה רפואי ==
ב-2014 ביקר נשיא זמביה, מייקל סאטה, בישראל, לצורך קבלת טיפול רפואי. ב-2015, לאחר מותו של סאטה, הודה נשיא זמביה אדגר לונגו לישראל על כך שנתנה לסאטה טיפול רפואי חודשים בודדים לפני מותו והצילה את חייו, אף על פי שהוא מת כמה חודשים לאחר מכן.

ישראל העניקה טיפול לתושבי זמביה וכלל אפריקה שמדרום לסהרה במסגרת המלחמה בנגיף האיידס שנפוץ באזור.

== יחסי מסחר ==
בשנת 1997, היחסים בין המדינות התבטאו גם בכך שנלמדו בזמביה תורות לחימה צה"ליות, וסופקו מישראל לצבא זמביה הדרכה צבאית וטכנית ולימוד של מתנדבים זרים. חברה ישראלית זכתה במכרז לפרויקט של ממשלת זמביה להשבחת מטוסי מיג 21, אך הפרויקט הוקפא בשנת 1999 והמעורבות הישראלית בו הופסקה.

בשנת 2014, סך הייצוא מישראל לזמביה עמד על 5.24 מיליון דולר אמריקאי וכלל בעיקר מוצרי טלפוניה ומכוניות. הייצוא מזמביה לישראל באותה השנה עמד על 2.61 מיליון דולר אמריקאי וכלל יהלומים וייצוא זניח של תירס.

בשנת 2018 פורסם כי חברת אלביט מערכות חתמה על חוזה למכירת נשק לזמביה ב-240 מיליון דולר.

== ראו גם ==
*יחסי אפריקה–ישראל

==קישורים חיצוניים==

== הערות שוליים ==

*
שפת תכנות דינמית

שפת תכנות דינמית היא שפת תכנות עילית אשר בניגוד לשפה מפורשת כוללת פעולה של הידור, אולם זו נעשית בעיקרה בזמן ריצת התוכנית. בדרך כלל יש לשפה דינמית גם מערכת טיפוסים דינמית, אך אין זה הכרחי. במקרים רבים יש בלבול בין שפות דינמיות לשפות מפורשות. שפות דינמיות רבות מכונות לא פעם "שפת תסריט", מונח שמתייחס להרצה (שורה אחרי שורה) במפרש ולא נכון לדרך ההרצה בשפה דינמית.

השפה הדינמית הראשונה הייתה LISP, אם כי מימושיה הראשונים השתמשו במפרש. Perl, שנוצרה בשנת 1987 ופייתון (1989) נכתבו מראש כשפות דינמיות. שפות דינמיות נוספות: JavaScript, PHP, לואה ו־Ruby.

קטגוריה:שפות תכנות
חגיגת הכדורים הפורחים הבין-לאומית באלבקרקי

פטרול השחר בפסטיבל, 2012
חגיגת הכדורים הפורחים הבין-לאומית באלבקרקי (באנגלית: Albuquerque International Balloon Fiesta) היא פסטיבל כדורים פורחים, הנערך בעיר אלבקרקי, העיר הגדולה במדינת ניו מקסיקו שבארצות הברית. האירוע מתקיים מדי שנה במשך תשעה ימים בראשית חודש אוקטובר ובהשתתפות למעלה מ-500 כדורים פורחים והוא הפסטיבל הגדול מסוגו בעולם.

==תולדות הפסטיבל==
ראשיתו של הפסטיבל באירוע שנערך בחורף 1972 לציון חמישים שנות פעילות של תחנת רדיו מקומית. השתתפו בו 13 כדורים פורחים מתשע מדינות בארצות הברית, בנוכחות קהל של 20,000 איש. בשנה שלאחר מכן אירחה אלבקרקי את האליפות העולמית של כדורים פורחים והפסטיבל הפך לאחר מכן לאירוע בינלאומי קבוע. מאז 1975 מתקיים הפסטיבל בחודש אוקטובר.

מספר הכדורים הפורחים המשתתף בפסטיבל גדל משנה לשנה ובשנת 2000 הגיע לשיא של 1,019. בשנה שלאחר מכן קבעה הוועדה המארגנת של הפסטיבל כי מספר הכדורים הפורחים שישתתפו בו לא יעלה על 750, ובשנת 2009 הופחת סף זה ל-600 כדורים פורחים. בכל אחד מימי הפסטיבל נוכחים בשטח ההמראה של הכדורים עד 100,000 צופים ורבים אחרים צופים במעופם ובנחיתותיהם.

הפסטיבל הפך לאטרקציה תיירותית עיקרית בעיר ולבעל חשיבות כלכלית רבה עבורה. בשולי מתקיימות תצוגות רבות אודות התרבות וההיסטוריה של מדינת ניו מקסיקו.

פארק חגיגת הכדורים הפורחים, שבו נערכות ההמראות, נמצא בפאתיה הצפוניים של העיר. בשנת 2005 נפתח שם מוזיאון המתאר את תולדות הפסטיבל והבלונאות בכלל.

===תיבת אלבקרקי===
תרשים תיבת הרוחות של אלבקרקי
אחת הסיבות להשתתפות הגדולה של כדורים פורחים בפסטיבל היא תיבת הרוחות של אלבקרקי. זו היא תופעה שבה הרוחות בסביבות העיר נוטות לנשוב בגובה נמוך כלפי צפון ובגובה רב הן נוטות לנשוב כלפי דרום. תבנית רוחות צפויה זו ניתנת לניצול על ידי משתתפי הפסטיבל לשם ניווט הכדורים הפורחים. כך, כדור פורח עשוי להמריא, לטוס צפונה או דרומה, ואז לנסוק או להנמיך לפי הצורך ולנוע בכיוון ההפוך, בתבנית של תיבה.

==אירועים בפסטיבל==
* פטרול השחר - מספר כדורים פורחים ממריאים לפני זריחת השמש, פעולה המאפשרת למפעילי כדורים פורחים אחרים לצפות בהם וללמוד על כיווני הרוחות ומהירותן בגבהים שונים. אירוע זה החל בשנת 1978.
* המראה המונית - אחד האירועים הגדולים ביותר בפסטיבל, שבו ממריאים כל הכדורים הפורחים המשתתפים בו בשני גלים וממלאים את השמיים במאותיהם.
* תחרויות:
** אתגר החגיגה - אירוע שבו מפעילי הבלונים מתחרים זה בזה בהטלת מטען קרוב ככל האפשר לנקודה מוסכמת.
** רוד-ראנר וקויוט - אירוע שבו רודפים כדורים פורחים אחרי כדור אחד וזה הנוחת בקרבה הרבה ביותר אליו הוא המנצח.
** מרוץ הבלונים של אמריקה - בו ממריאים כדורים פורחים שעוצבו לשם טיסה למרחקים גדולים. המנצח הוא הכדור הפורח אשר טס למרחק הגדול ביותר. מקצת הכדורים הפורחים מגיעים במעופם עד לקנדה ולחוף המזרחי של ארצות הברית.
* רודיאו צורות מיוחדות - אירוע מהפופולריים ביותר בפסטיבל בו ממריאים בו זמנית כדורים פורחים בעלי צורות מיוחדות, וביניהן - פרה חולבת, קרון, בקבוקי שתייה ובעלי חיים שונים.
* כדורים זוהרים - אירוע המתקיים בשעות החשכה, שבו מופעלים המבערים בעשרות כדורים פורחים מבלי שהם ממריאים מן הקרקע. גלודיאו הוא האירוע המקביל מסוג זה בפסטיבל לכדורים פורחים בעלי צורות מיוחדות.

המראה המונית בפסטיבל, 2007

== ראו גם ==
*פסטיבל כדורים פורחים

==קישורים חיצוניים==

* 
* [http://www.virtualalbuquerque.com/VirtualABQ/BalloonFiesta/ ריכוז סרטוני וידאו על הפסטיבל], באתר Virtual Albuquerque

קטגוריה:ארצות הברית: פסטיבלים
קטגוריה:פסטיבלי כדורים פורחים
קטגוריה:אלבקרקי
רמוטק אנדרוס

[[רובוט חבלה אנדרוס וולברין של חבלני משטרת ישראל.]]
אנדרוס (באנגלית: ANDROS, מכונה גם "REMOTEC ANDROS") היא משפחה של רובוטים צבאיים בשלט רחוק, שתוכננה בידי חטיבת REMOTEC של נורת'רופ גרומן. רובוטי האנדרוס מיועדים בעיקר לשימושיים צבאיים ומשטרתיים של חבלה וסילוק פצצות, ולכן מסווגים כרובוטי חבלה וסילוק פצצות. רובוטים מסדרת אנדרוס נמצאים בשירות יחידות צבא ומשטרה רבות, בהן יהל"ם, יחידת העילית של חיל ההנדסה הקרבית של צה"ל, ומערך החבלה של משטרת ישראל. לפי נורת'רופ גרומן, למעלה מ-1,000 רובוטים מסדרת אנדרוס נמצאים בשימוש ברחבי העולם.

== דגמים ==
* F6-A ו-F6-B: הדגם הבסיסי והוורסטילי ביותר, אורכו 132 ס"מ, רוחבו 73.66 ס"מ וגובהו 143.1 ס"מ. הוא שוקל 220.4 ק"ג, בעל 4 מצלמות וזרוע המסוגלת להרים . מדובר בדגם מתקדם יותר של האנדרוס F5.
* אנדרוס MarkV-A1: דומה ל-F6-A אך גדול יותר. שוקל . מצויד בזרוע תלת-מפרקית שמצוידת בצבת וכן ברובה Shotgun לטיפול במטעני חבלה.
* מיני אנדרוס II: דגם מוקטן של האנדרוס MarkV-A1. אורכו 134.2 ס"מ, רוחבו 62.23 ס"מ וגובהו 68.58 ס"מ. הוא שוקל כ-102 ק"ג.
* אנדרוס וולברין: הדגם הגדול ביותר ששוקל . אורכו 147 ס"מ, רוחבו 73.66 ס"מ וגובהו 101–165 ס"מ תלוי בפרישת הזרוע. הוולברין כולל 4 מצלמות, זרוע תלת-מפרקית שמצוידת בצבת וכן ברובה Shotgun לטיפול במטעני חבלה. הוולברין מוצע בשתי גרסאות: אופנית (נע על גלגלים) או זחלית (נע על מזקו"ם), כאשר ניתן להוסיף את הזחלים בעת הצורך. הוולברין הוא רובוט חבלה רב-תכליתי שיכול לטפל במטעני חבלה ונפלי תחמושת בגדלים שונים, שנמצאים בתאי שטח שונים - החל מרחוב מיושב וכלה בשטח בתנאי שדה.
* אנדרוס וולברין V2: גרסה של הוולברין שפותחה עבור מנהל הבטיחות והגהות במכרות של ארצות הברית.
* HD-SEL: גרסה מתקדמת ומוקטנת של הוולברין. אורכו 99 ס"מ, רוחבו כ-66 ס"מ, גובהו 76.2 ס"מ. הוא שוקל כ-111 ק"ג.
* Heavy Duty: כלי רכב בלתי מאויש המבוסס על ציוד מכני הנדסי מסוג מלגזה טלסקופית (Telehandler) ונועד לטפל במטעני חבלה כבדים ובפרט במכוניות תופת.
* אנדרוס FX: רובוט חבלה לפירוק מטעני נפץ ונפלי תחמושת, בעל יכולת תנועת זרוע ועבירות משופרות. בעל מצלמות וחיישנים רבים, ואפשרות להתקנת מכשירים שונים בקצה הזרוע. זהו הרובוט החדש והמתקדם ביותר בפלגת הס"פ של יהל"ם.

== גלריה ==

<gallery widths=200 heights=200>
Image:ANDROS F6A.jpg|אנדרוס F6-A
File:Police-robot-netanya-atzmaut-elefmilim.JPG|אנדרוס וולברין של משטרת ישראל בפעולה
File:Andros-EOD-Robot--Police-OpenDay-045.jpg|אנדרוס וולברין של חבלני משטרת ישראל
File:ANDROS-sap1.jpg|אנדרוס MarkV-A1 של יהל"ם
File:Yahalom-Sapir-Unit-01.jpg|לוחם פלגת ספי"ר של יהל"ם עם רובוט חבלה אנדרוס FX, 2022</gallery>

== ראו גם ==
* רובוט חבלה
* סילוק פצצות
* רובוט צבאי

== קישורים חיצוניים ==

* [http://www.northropgrumman.com/Capabilities/Remotec/Products/Pages/default.aspx Northrop Grumman REMOTEC Robots]
* [https://web.archive.org/web/20090115001927/http://www.msha.gov/sagomine/robotdetails.asp MSHA Sago Mine Robot Details]
* [http://www.fresh.co.il/vBulletin/showthread.php?t=132847 רובוטים בשימוש יחידות החבלה של ישראל], בפורום צבא וביטחון בפרש
* [http://www.fresh.co.il/vBulletin/showthread.php?t=599722 מידע על רובוט ה"במבי"], בפורום צבא וביטחון בפרש

== הערות שוליים ==

קטגוריה:טכנולוגיה צבאית
קטגוריה:הנדסה צבאית
קטגוריה:רובוטים
קטגוריה:חיל ההנדסה הישראלי: אמצעי לחימה